 ఇప్పుడిక అతని సమస్య ఎక్కడ మాటువెయ్యాలీ అన్నది.

 చీలిన గుట్టనడుమ ఎత్తయిన సింధూరచెట్లున్నా అవి పైకెక్కడానికి అనుకూలంగా లేవు. కాని కళేబరం ఉన్న గోతికి పడమటి దిక్కున గుట్టకు ఆనుకుని నేలపై పది అడుగుల ఎత్తున ఓరావి చెట్టు ఉంది దానిపై కూర్చుంటే కళేబరం కనిపించకపోయినా, బ్రహ్మజెముడు మొక్కల మధ్యనుండి అక్కడికి చేరుకునే మేనీటర్ రాకమాత్రం స్పష్టంగా గమనించే అవకాశముంది.

 పైగా వేటను అక్కడ వదిలి వెళ్ళిన పులిపాదాల గుర్తులు ఆ మొక్కల మధ్య కనిపించడంతో తిరిగి మేనీటర్ అదే మార్గంగుండా మరలి వస్తుందన్నది అతని నమ్మకం. ఒకవేళ ఆ మార్గాన్ని ఎన్నుకోకపోతే మేనీటర్ గుట్టపయినుంచి వచ్చి లోయలోకి దూకాలి. అది చిరుతకు తప్ప పెద్దపులికి సాధ్యంకాని పని.

 అందుకే నేలకి అంత తక్కువ ఎత్తున ఉన్న రావిచెట్టుపయిన కూర్చోవడం ప్రమాదమని అంతా హెచ్చరిస్తున్నా చైతన్య వినలేదు. వ్యక్తిగతంగా అతడిలోని సహనం నశించపోతున్న పరిస్థితిలో వారి మాటల్ని అతడు పట్టించుకోలేదు.

 సాయంకాలం నాలుగైంది. అందర్నీ వెళ్లిపొమ్మని చెప్పి 0.500 మోడిఫైడ్ కారైట్ రైఫిల్ రెండు హేమర్స్ ల సరిచేసి కూచున్నాడు.

 సూర్యాస్తమయానికి ముందుగా పులి తిరిగి వస్తుందన్న నమ్మకం అతనికి లేదు. ఓ పక్కగా ఖాళీ మైదానం. తూర్పు భాగాన స్పష్టంగా కనిపిస్తున్న చీలిన కొండ. రావిచెట్టుకు దక్షిణంగా బాగా ఎత్తు పెరిగిన డొంకలు. ఎడమ పక్కగా చిన్న కలుపు మొక్కయినా లేని రాళ్ళతో నిండిన గుట్ట వెనుక భాగం. 

 రావిచెట్టు ఆకుల మధ్యగా బ్రహ్మజెముడు మొక్కల నడుమగల సన్నని తోవనిచూస్తూ కూర్చున్నాడు.

 ఆలస్యమవుతున్న కొద్దీ టెన్షన్ ఎక్కువౌతోంది. గాయాలతో నిండిన తొడల భాగం విపరీతంగా నొప్పి పుడుతుంటే కొమ్మలపయిన కూర్చోవడమే కష్టంగా ఉంది.

 అతనికిప్పుడు గోతిలో ఉన్న ఎద్దు కళేబరం కనిపించడంలేదు. చుట్టూ పెరిగిన మొక్కల మూలంగా, కేవలం పులి రావాల్సిన మార్గంలోనే దృష్టి సారించి పులి రాకను సూచించే దుప్పి, కణుసు, కోతుల హెచ్చరికలకోసం ఆత్రంగా ఎదురుచూస్తున్నాడు. అడవి నెమలి, గోరపిట్ట, మైనాలవంటి పక్షులు కూడా పిల్లిజాతికి చెందిన జంతువుల ఆగమనాన్ని సూచిస్తాయన్న నమ్మకంతో ఉన్న చైతన్య తన పొరపాటు పడ్డాడని తెలుసుకోడానికి ఎంతోసేపు పట్టలేదు.

 చీలిన గుట్టమధ్య పులి గుర్రుమన్న చప్పుడు వినిపించింది. అది ఆకలితో ఎద్దు మాంసాన్ని తింటూ చేసిన శబ్దం కావచ్చు. లేదా తన ఉనికిని గుర్తించి ఉక్రోషాన్ని వ్యక్తంచేసిన విధానం కావచ్చు.
 
 గుండెలోకి రక్తం ఎగజిమ్మినట్టయింది.

 పులి తను కనిపించకుండా చేసే అటువంటి శబ్దాలు_అందులోనూ నేలకు చాలా దిగువుగా వున్న చెట్టుపై కూర్చున్న చైతన్యలో ఎలాంటి సంచలనం చేసేదీ కేవలం అలాంటి సన్నివేశాలను ఎదుర్కొన్న వ్యక్తులకు మాత్రమే తెలిసిన విషయం.

 మరోసారి గుర్రుమంది. ఈసారి స్పష్టంగా వినబడింది. ఆశ్చర్యపోయాడు. యింత అప్రమత్తంగా తను కాపలా కాస్తుంటే పులి కళేబరాన్ని ఎలా చేరిందో తెలీక. అనుమానం లేదు. అది చాలా ఆనందంగా ఎద్దు మాంసాన్ని చీల్చుతూ చేస్తున్న చప్పుడది. 

 ఇంతలో హఠాత్తుగా అతని దృష్టి గుట్టపై నుంచి నెమ్మదిగా ప్రాకుతున్న ఓ ఎలుగుబంటు పైపడింది. సుమారు ఏడెనిమిది వందల పౌన్లబరువువున్న ఆ ఎలుగుబంటి పాములా పొట్టని నేలకి ఆనించి తలను అటూ ఇటూ తిప్పుతూ గుట్టకి దిగువ భాగంలో వున్న దేనికో ఆకర్షితురాలయినట్లు మెల్లగా ముందుకు వస్తోంది.

 పగటిపూట గుట్టల నడుమ గాలిపైకి వీచడంతో బహుశా విపరీతమయిన ఘ్రాణశక్తిగల ఎలుగుబంటి ఎద్దు కళేబరపు దుర్గంధం గుర్తించి ఉండొచ్చు.అదృష్టవశాత్తూ చైతన్య కాస్త కుడివేపుకు ఉండడంతో అతని వాసనని ఎలుగు గ్రహించలేకపోయింది.

 చైతన్య రెప్పవేయకుండా చూస్తున్నాడు.

 ఎలుగుబంట్లు పళ్ళు, వెళ్ళు, దుంపలు, క్రిమి కీటకాల్ని మాత్రమేకాదు. మాంసాన్నీ తింటాయి.ఏ ఉద్దేశంతో ఎలుగుబంటి అలా ప్రవర్తిస్తుందో ముందు చైతన్యకు అర్ధం కాలేదు.

 పొంచిపొంచి ముందుకు కదలడమన్నది కేవలం పులులు, చిరుతలు, పాములు మాత్రమే చేస్తాయని తెలిసిన చైతన్య కిదోకొత్త అనుభవం.

 ఎలుగు చప్పుడు చేయకుండా లోయ అంచుకు ప్రాకుతోంది. లోయకు దగ్గరవుతున్న కొద్దీ మరింత జాగ్రత్తగా కనబరుస్తూ నీడలా నిశ్శబ్దంగా కాళ్ళను వంచి నేలకు వంగి చీలిన గుట్ట అంచుకు చేరుకుంది. దొంగలా నెమ్మదిగా తలపైకెత్తి ఓమారు క్రిందికి చూసి మళ్ళీ అంతలోనే తలను వెనక్కి జరిపింది.

 ఆ తర్వాత జరగబోయేదేమిటో గ్రహించిన చైతన్య గొంతులో తడారిపోతోంది. శరీరం సన్నగా వనకడం మొదలుపెట్టింది.

 చిరుతల్ని తరిమి వాటి ఆహారాన్ని ఎలుగులు తినడం చైతన్య పూర్వం చూశాడు. కాని ఇప్పుడది చేరింది సామాన్యమయిన జంతువుని కాదు. అసాధారణమైన శక్తితో బలిష్టమైన క్రూరమృగానయినా క్రూరంగా హతమార్చగల పెద్దపులిని. 

 వెనక్కి మరలుతుందనుకున్నాడు చైతన్య. ఎలుగుబంటి తల వెనక్కి తీసుకోగానే. కాని అది చాటుగా సమయం కోసం పొంచి ఉన్నట్టు క్రిందనే చూస్తూ ఉండిపోయింది కొన్ని క్షణాలపాటు.

 ఇంతలో పెళుక్కున ఎముకలు విరిచిన చప్పుడు లోయలో....అంతవరకూ ఎలుగు ఎందుకు వేచిందో, లేక ఆ అవకాశం కోసం వేచి చూసిందో భీతావహమైన అరుపుతో లోయలోకి దుమికింది. అంతకు మించిన గాండ్రింపుతో పులి జవాబు చెప్పింది.

 అరణ్యంలో బలమైన జంతువు బలహీనమయిన జంతువును వేటాడ్డం తప్ప రెండు బలమయిన జంతువుల మధ్య పోరాటమన్నది చాలా అరుదైన విషయం. ఇప్పుడు జరుగుతున్న యుద్ధం ఒక జంతువు మరో జంతువును ఆహారంగా మార్చుకోటానిక్కాదు. కేవలం యుద్ధం కోసం_తమ బలాబలాల్ని తేల్చుకోవడం కోసం.

 గొయ్యికి చుట్టూ ఎత్తయిన పొడలుండటం మూలంగా వాటి ఘర్షణ స్పష్టంగా చూసే అవకాశం చైతన్యకు కలగలేదు. కాని పరిమితమయిన గుహలాంటి ప్రదేశంలో చీలిన గుట్టమధ్య వాటి భీకరార్త నాదాలు ప్రతిధ్వనించి వాతావరణాన్ని మరింత భయానకంగా మార్చుతున్నాయి.

 కాలం స్తంభించినట్టు అచేతనంగా ఉండిపోయాడు చైతన్య. ఆ తర్వాత ఏం జరిగేది ఊహించలేని స్థితిలో.

 కేవలం మూడే నిముషాల పోరాటమది. ఆ తర్వాత హటాత్తుగా పెద్దపులి చీలిన గుట్టమధ్య నుంచి పరుగుతీసింది. వెనుక దారుణంగా గాయపడ్డ ఎలుగు అరుస్తూ అనుసరిస్తుంటే.

 అవక్ర పరాక్రమాన్ని ప్రదర్శించాల్సిన పెద్దపులి అలా ఓటమిని అంగీకరించినట్టు దౌడు తీస్తుంటే, క్షణంలో వెయ్యోవంతు ఆశ్చర్యపోయిన చైతన్య గురిచూసి కాల్చడంలో కొద్దిపాటి ఆలస్యం చేశాడు.

 అంతే....

 గుట్టకు ఆవలిపక్కగా వెళ్లిన పులి రెప్పపాటులో గుండెని దూసుకుపోవాల్సిన తూటా బారి నుంచి తనను తాను రక్షించుకుంది.  
 ippudika athani samasya ekkada matuveyyali annadi.

 cheelina guttanaduma ettayina sindhuurachetlunnaa avi paikekkadaaniki anukuulamgaa levu. kaani kalebaram unna gotiki padamati dikkuna guttaku aanukuni neelapai padi adugula ettuna oraavi chettu undi daanipai koorchunte kalebaram kanipinchakapoyina, brahmajemudu mokkala madhyanundi akkadiki cherukune maneeter rakamatram spashtamgaa gamaninche avakaasamundi.

 paiga vetanu akkada vadili vellina pulipaadaala gurtulu aa mokkala madhya kanipinchadamtho tirigi maneeter adhe margangunda marali vastundannadi athani nammakam. okavela aa maargaanni ennukokapothe maneeter guttapayinunchi vachi loyaloki dookaali. adhi chirutaku tappa peddapuliki saadhyamkaani pani.

 anduke neelaki anta takkuva ettuna unna raavichettupayina koorchovadam pramaadamani antaa hecharistunna chaitanya vinaledu. vyaktigatamgaa atadilooni sahanam nasinchapotunna paristhitilo vaari maatalni atadu pattinchukoledu.

 saayankaalam naalugaindi. andarnee vellipommani cheppi 0.500 modifide carait raifil rendu hamers la sarichesi kuuchunnaadu.

 suuryaastamayaaniki mundugaa puli tirigi vastundanna nammakam ataniki ledu. oo pakkaga khaalii maidanam. thoorpu bhaagaana spashtamgaa kanipistunna cheelina konda. raavichettuku dakshinamgaa baga ettu perigina donkalu. edama pakkaga chinna kalupu mokkaina laeni raallatho nindina gutta venuka bhagam. 

 ravichettu aakula madhyagaa brahmajemudu mokkala nadumagala sannani thovanichustuu kuurchunnaadu.

 aalasyamavutunna koddi tension ekkuvoutondi. gaayaalato nindina todala bhagam vipareetamgaa noppi pudutunte kommalapayina koorchovadame kashtamgaa undi.

 atanikippudu gotilo unna eddu kalebaram kanipinchadamledu. chuttu perigina mokkala moolamgaa, kevalam puli ravalsina maargamlone drushti saarinchi puli raakanu suchinche duppi, kanusu, kotula hecharikalakosam aatramgaa eduruchustunnadu. adavi nemali, gorapitta, mainalavanti pakshulu kuudaa pillijaatiki chendina jantuvula aagamanaanni suuchistaayanna nammakamtho unna chaitanya tana porapaatu paddaadani telusukodaaniki entosepu pattaledu.

 cheelina guttamadhya puli gurrumanna chappudu vinipinchindi. adhi aakalitho eddu maamsaanni tintuu chesina sabdam kaavachhu. leda tana unikini gurtinchi ukroshaanni vyaktamchaesina vidhaanam kaavachhu.
 
 gundeloki raktam egajimminattayindi.

 puli tanu kanipinchakunda chese atuvanti sabdaalu_anduloonuu neelaku chala diguvugaa vunna chettupai kuurchunna chaitanyalo elanti sanchalanam chesedi kevalam alanti sannivesaalanu edurkonna vyaktulaku matrame telisina vishayam.

 marosari gurrumandi. eesaari spashtamgaa vinabadindi. aascharyapoyaadu. yinta apramattamgaa tanu kapala kastunte puli kalebaraanni ela cherindo teleeka. anumanam ledu. adhi chala aanandamgaa eddu maamsaanni cheelchutuu chestunna chappudadi. 

 intalo hataattugaa athani drushti guttapai nunchi nemmadigaa praakutunna oo elugubantu paipadindi. sumaru edenimidi vandala pounlabaruvuvunna aa elugubanti pamula pottani neelaki aaninchi talanu atuu itoo tipputuu guttaki diguva bhaagamlo vunna deniko aakarshituraalayinatlu mellagaa munduku vastondi.

 pagatipuuta guttala naduma gaalipaiki veechadamtho bahusa vipareetamayina ghraanasaktigala elugubanti eddu kalebarapu durgandham gurtinchi undochu.adrushtavasaattuu chaitanya kaasta kudivepuku undadamtho athani vasanani elugu grahinchalekapoyindi.

 chaitanya reppaveyakunda chustunnadu.

 elugubantlu pallu, vellu, dumpalu, krimi keetakaalni maatramekaadu. maamsaannii tintaayi.e uddesamto elugubanti alaa pravartistundo mundu chaitanyaku ardham kaaledu.

 ponchiponchi munduku kadaladamannadi kevalam pululu, chirutalu, paamulu matrame chestayani telisina chaitanya kidokotta anubhavam.

 elugu chappudu cheyakunda loya anchuku praakutondi. loyaku daggaravutunna koddi marinta jaagrattagaa kanabarustuu needala nissabdamgaa kaallanu vanchi neelaku vangi cheelina gutta anchuku cherukundi. dongalaa nemmadigaa talapaiketti omaaru krindiki chusi mallee antalone talanu venakki jaripindi.

 aa tarvaata jaragaboyedemito grahinchina chaitanya gontulo tadaripotondi. sareeram sannagaa vanakadam modalupettindi.

 chirutalni tarimi vaati aahaaraanni elugulu tinadam chaitanya puurvam chushadu. kaani ippudadi cherindi saamaanyamayina jantuvuni kaadu. asaadhaaranamaina saktito balishtamaina kruramruganayina kruramgaa hatamaarchagala peddapulini. 

 venakki maralutundanukunnadu chaitanya. elugubanti tala venakki teesukogaane. kaani adhi chaatugaa samayam kosam ponchi unnattu krindane chustuu undipoyindi konni kshanaalapaatu.

 intalo pelukkuna emukalu virichina chappudu loyalo....antavarakuu elugu enduku vechindo, leka aa avakaasam kosam vechi chusindo bheetaavahamaina aruputho loyaloki dumikindi. antaku minchina gandrimputho puli jawabu cheppindi.

 aranyamlo balamaina jantuvu balaheenamayina jantuvunu vetaddam tappa rendu balamayina jantuvula madhya poraatamannadi chala arudaina vishayam. ippudu jarugutunna yuddham oka jantuvu maro jantuvunu aahaaramgaa maarchukotaanikkaadu. kevalam yuddham kosam_tama balaabalaalni telchukovadam kosam.

 goyyiki chuttu ettayina podalundatam moolamgaa vaati gharshana spashtamgaa chuse avakaasam chaitanyaku kalagaledu. kaani parimitamayina guhalanti pradesamlo cheelina guttamadhya vaati bheekaraarta naadaalu pratidhvaninchi vaataavaranaanni marinta bhayanakamga maarchutunnaayi.

 kaalam stambhinchinattu achetanamgaa undipoyaadu chaitanya. aa tarvaata yem jarigedi oohinchaleni sthitilo.

 kevalam moode nimushaala poraatamadi. aa tarvaata hataattugaa peddapuli cheelina guttamadhya nunchi paruguteesindi. venuka daarunamgaa gayapadda elugu arustuu anusaristunte.

 avakra paraakramaanni pradarsinchaalsina peddapuli alaa otamini angeekarinchinattu daudu teestunte, kshanamlo veyyovanthu aascharyapoyina chaitanya gurichusi kaalchadamlo koddipati aalasyam cheshaadu.

 anthe....

 guttaku aavalipakkagaa vellina puli reppapaatulo gundeni doosukupovalsina thootaa baari nunchi tananu taanu rakshinchukundi.  